Diari Oficial de la Generalitat Valenciana


Sumari del DOGV 9646, del 24-07-2023 (2023/8202)

RESOLUCIÓ de 14 de juliol de 2023, del vicepresident segon i conseller d'Habitatge i Arquitectura Bioclimàtica, per la qual es proveeixen, pel sistema de lliure designació, diversos llocs de treball vacants de naturalesa funcionarial anunciats en la convocatòria número 42/2023, de 4 de maig de 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/8202


Data del document
:   14-07-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * funcionari

RESOLUCIÓ de 14 de juliol de 2023, del vicepresident segon i conseller d'Habitatge i Arquitectura Bioclimàtica, per la qual es proveeixen, pel sistema de lliure designació, diversos llocs de treball vacants de naturalesa funcionarial anunciats en la convocatòria número 42/2023, de 4 de maig de 2023. [2023/8202]  
Vista la Resolució de 4 de maig de 2023, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la Vicepresidència Segona i Conselleria d'Habitatge i Arquitectura Bioclimàtica, convocatòria número 42/2023 (DOGV 9594, 12.05.2023).  
  
Vistos els informes preceptius i vinculants, de data 31 de maig, emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a la citada convocatòria número 42/2023.  
  
Vistos els informes, de data 13 de juny de 2023, de la secretària autonòmica d'Arquitectura Bioclimàtica i Sostenibilitat Energètica respecte del lloc 33390; de data 13 de juny, de la directora territorial de València respecte del lloc 6412 i de data 23 de juny, de la directora general d'Emergència Residencial, Funció Social de l'Habitatge i OHSU respecte del lloc 33022, corresponents a l'esmentada convocatòria 42/2023.  
Vist que la present resolució ha sigut fiscalitzada de conformitat.  
Vist el que s'estableix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.  
  
Vist que José Vicente Aragó Domingo, persona presentada i admesa, compleix amb els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Vicepresidència Segona i Conselleria d'Habitatge i Arquitectura Bioclimàtica, és idònia per a l'adjudicació per al lloc 6412 cap del servei territorial d'Habitatge i Arquitectura Bioclimàtica.  
  
En relació als llocs número 33816 i 33689, es tracta de dues places de secretària d'alt càrrec, per la qual cosa no es considera adequada la seua provisió en aquests moments, donada la pròxima constitució d'un nou govern, amb el possible canvi de les persones que exerceixen aqueixos alts càrrecs, i d'una possible remodelació de l'estructura i organització de l'administració del Consell que pot comportar el canvi d'adscripció o la supressió de tots dos llocs d'alt càrrec, per la qual cosa atenent l'especial responsabilitat i confiança dels llocs convocats, es considera adequat deixar deserta l'adjudicació de tots dos llocs.  
  
De conformitat amb el que es disposa en la base quarta de la resolució de convocatòria citada, així com en els articles 110 i 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de la delegació de l'exercici de competències continguda en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica (DOGV 8609, 08.08.2020), resolc:  
  
  
Primer  
Nomenar José Vicente Aragó Domingo, funcionari de carrera del grup A1-04-10, amb NRP \*\*\*2414\*\*\*, com a cap del Servei Territorial d'Habitatge i Arquitectura Bioclimàtica, lloc número 6412, grup A1, sector indistint (I), complement de destí nivell 28 i complement específic E050.  
  
Segon  
Declarar deserts els llocs 33062 cap secretaria secretari/a autonòmic i 33367 cap secretaria director/a general.  
  
Tercer  
El cessament en l'actual lloc de treball de totes les persones interessades es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en el nou destí es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de haver sigut publicada o bé, un recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 14 de juliol de 2023.- El vicepresident segon i conseller d'Habitatge i Arquitectura Bioclimàtica, p. d. (R 02.09.2019; DOGV 8609, 08.09.2019), la sotssecretària: Blanca Jiménez Garrido.